Nyáron jön a Windows SP1 bétája
Júliusban megkezdődik a Windows 7 SP1 publikus bétatesztje, a végleges kiadás dátuma még mindig nem ismert.
A csomag körübelül két hónappal előbb érkezik, mint az előző Windows, a Vista esetében. A Microsoft részéről Gabriella Schuster elmondta, hogy a csomagtól nem érdemes komoly újításokat várni. A Windows Update-en keresztül már elérhető javításokat, valamint egy-két extra foltot fog tartalmazni a csomag.

Az egyetlen komolyabb újdonság a RemoteFX technológia támogatása, amely a távoli eléréshez kapcsolódik és valószínűleg leginkább a rendszergazdák örülnek majd neki.

Ajánlott linkek:

Nyáron jön a Windows 7 első javítócsomagja (Technet)
Tech